Resolució 352/2018, de 21 de novembre
Còpia de l'acta d'aprovació dels criteris per a les comissions de serveis.
L'informe municipal indica que "no hi ha cap acord de la Junta de Govern Local o del Ple de l'Ajuntament de Cervelló vigent que versi sobre els criteris de concessió de les comissions de servei dels seus funcionaris"; si la informació sol·licitada no es troba en poder de l'Administració a la que s'ha sol·licitat, és impossible de donar-hi accés i, en conseqüència, l'afirmació municipal de què aquesta informació pública no existeix hauria de ser suficient per entendre satisfeta la sol·licitud d'informació; la resposta municipal indica que el que no existeix és cap acord de la Junta de Govern Local o del Ple "vigent" que versi sobre concessions de serveis, no que no existeixi cap acord dels esmentats òrgans, vigent o no, que estableixi els criteris de concessió de les comissions de serveis.
I la persona reclamant demana qualsevol acord que tingui l'objecte indicat, sigui vigent o no; a més, a la resposta municipal no queda clar si el qualificatiu de vigent s'aplica a l'acord o al Ple; per tant, la resposta donada per l'informe municipal no pot satisfer plenament la sol·licitud d'informació formulada per la persona reclamant.
Per raons de congruència, les persones reclamants no poden anar ampliant al llarg del procediment de reclamació l'objecte definit a la seva sol·licitud d'informació; si la persona reclamant considera que la informació que necessita pot estar en seu municipal sota un títol o una referència diferents als que ha fet servir per sol·licitar-la a l'Ajuntament, pot presentar una nova sol·licitud amb l'enunciat que consideri més convenient.
Número d'expedient de la reclamació: 381/2018
Sentit de la Resolució: Estimació parcial
Dret d'accés a la informació sol·licitada
La Reclamació té dos objectes diferents: per una banda, la concessió d'una comissió de serveis que hauria estat denegada per l'Ajuntament de Cervelló i, per l'altra, la còpia de l'acta de la Junta de Govern Local o del Ple que fixa els criteris per a la concessió de comissions de serveis.
El primer dels dos objectes indicats ha de quedar al marge d'aquesta Resolució, ja que les competències de la GAIP es limiten a revisar les sol·licituds d'accés a la informació pública i no té cap capacitat jurídica per decidir sobre la concessió de comissions de serveis a qualsevol Administració.
Per tant, aquesta part de la Reclamació s'ha d'inadmetre perquè, al no demanar informació pública, resta al marge de les competències de la GAIP.
La segona part de la Reclamació, en canvi, té per objecte una sol·licitud d'informació pública, ja que les actes de les juntes de govern local i dels plens municipals són sens dubte informació pública, ja que estan en poder de l'Ajuntament respectiu i, per tant i en aplicació dels articles 18.1 i 20.1 LTAIPBG, s'han de facilitar davant l'exercici del dret d'accés a la informació, llevat que hi hagin límits fixats expressament per llei que puguin justificar la seva denegació.
En aquest cas no concorren límits legals, i en qualsevol cas no s'han invocat per l'Ajuntament, que puguin justificar la denegació de la informació sol·licitada.
L'informe municipal indica que "no hi ha cap acord de la Junta de Govern Local o del Ple de l'Ajuntament de Cervelló vigent que versi sobre els criteris de concessió de les comissions de servei dels seus funcionaris".
Si la informació sol·licitada no es troba en poder de l'Administració a la que s'ha sol·licitat, és impossible de donar-hi accés i, en conseqüència, l'afirmació municipal de què aquesta informació pública no existeix hauria de ser suficient per entendre satisfeta la sol·licitud d'informació.
No obstant, en aquest cas la resposta municipal indica que el que no existeix és cap acord de la Junta de Govern Local o del Ple "vigent" que versi sobre concessions de serveis, no que no existeixi cap acord dels esmentats òrgans, vigent o no, que estableixi els criteris de concessió de les comissions de serveis.
I la persona reclamant demana qualsevol acord que tingui l'objecte indicat, sigui vigent o no.
A més, a la resposta municipal no queda clar si el qualificatiu de vigent s'aplica a l'acord o al Ple.
Per tant, la resposta donada per l'informe municipal no pot satisfer plenament la sol·licitud d'informació formulada per la persona reclamant, de manera que cal que especifiqui que no hi ha cap acord dels òrgans indicats que estableixi criteris per a la concessió de comissions de serveis, sense fer referència a si és o no vigent, si és aquest el cas, o que faciliti a la persona reclamant la còpia sol·licitada de l'acord indicat, si és que n'hi ha algun que no sigui vigent.
A les seves últimes al·legacions (antecedent 7) la persona reclamant, després d'argumentar que els criteris que sol·licita haurien d'estar reflectits a l'última comissió de serveis concedida per l'Ajuntament, demana que s'investigui si això és efectivament així.
Aquesta petició no pot ser estimada per aquesta Resolució, ja que excedeix de la sol·licitud inicial d'informació i del plantejament inicial de la mateixa Reclamació, i la GAIP només es pot pronunciar en relació amb el contingut de sol·licituds prèvies d'informació pública i amb el plantejament de la Reclamació.
Per raons de congruència, les persones reclamants no poden anar ampliant al llarg del procediment de reclamació l'objecte definit a la seva sol·licitud d'informació.
Si la persona reclamant considera que la informació que necessita pot estar en seu municipal sota un títol o una referència diferents als que ha fet servir per sol·licitar-la a l'Ajuntament, pot presentar una nova sol·licitud amb l'enunciat que consideri més convenient.
Publicitat de les resolucions de la GAIP
Sobre la base dels antecedents i fonaments jurídics exposats, el Ple de la GAIP, en la sessió de 21 de novembre de 2018, resol per unanimitat: